Sigmund Borgenhaug

Sigmund Borgenhaug (født 1967 i Fredrikstad, Østfold) er en norsk tidligere vektløfter, som konkurrerte for Lenja Atletklubb og T&IL National. Hans personlige rekorder er 161 kg i rykk, 175 kg i støt og 330 kg sammenlagt. Borgenhaug ble i 1987 både norsk og nordisk juniormester, og han er rangert som en av de poengmessig beste norske juniorløfterne gjennom tidene. 

Da Sigmund Borgenhaug som sisteårs juniorløfter løftet 161 kg i rykk i desember 1987, var dette det meste som noensinne hadde vært løftet av en nordmann på juniornivå. Den som før Borgenhaug hadde løftet mest var Tage Knudsen fra Oslo Atletklubb som i 1979 løftet 160,5 kg i klasse +110 kg. Borgenhaugs rykk-resultat forble det tyngste juniorresultatet i Norge inntil oktober 2010, da Vebjørn Varlid fra Tambarskjelvar Idrettslag løftet 162 kg i klasse +105 kg under nordisk juniormesterskap i Sverige. Varlid er per 2016 den eneste juniorløfteren gjennom tidene som har løftet mer enn Borgerhaug i rykk.

Det er bare fire juniorløftere gjennom tidene som har løftet mer enn Borgenhaugs 175 kg i støt. Disse er Eivind Rekustad, Viktor Solstrand, Tage Knudsen, Vebjørn Varlid og Ragnar Holme. Videre er det bare tre juniorløftere gjennom tidene som har løftet mer enn Borgenhaugs 330 kg sammenlagt. Disse er Viktor Solstrand, Tage Knudsen, Vebjørn Varlid og Ragnar Holme.

 Resultater og meritter i vektløfting  

 NM i vektløfting 

År Sted Klasse Plassering Rykk Støt Totalt 1988   Trondheim, Sør-Trøndelag  -110 kg  -  -  -  - 1987   Tysvær, Rogaland  -100 kg  -  135 kg  -  -

 Junior-NM i vektløfting 

År Sted Klasse Plassering Rykk Støt Totalt 1987   Larvik, Vestfold  -110 kg  1.-plass  130 kg  150 kg  280 kg 1986   Vigrestad, Rogaland  -100 kg  2.-plass  115 kg  130 kg  245 kg 1985   Førde, Sogn og Fjordane  -90 kg  Ukjent  92,5 kg  110 kg  202,5 kg

 Nordisk mesterskap i vektløfting 

År Sted Klasse Plassering Rykk Støt Totalt 1987   Sundbyberg, Sverige  -110 kg  -  -  -  -

 Junior-Nordisk i vektløfting 

År Sted Klasse Plassering Rykk Støt Totalt 1987   Kramfors, Sverige  -110 kg  1.-plass  150 kg  170 kg  320 kg 1986   Odense, Danmark  -100 kg  2.-plass  120 kg  147,5 kg  267,5 kg

 Referanser 

Kategori:Norske vektløftere
Kategori:Fødsler i 1967